**Teemu Karjalainen** (s. 29. toukokuuta 1995 Hämeenlinna) on suomalainen jääkiekkoilija, joka pelaa Mestis-joukkue Forssan Palloseurassa. Hän on pelipaikaltaan keskushyökkääjä. Karjalainen laukoo oikealta.

Ura
---

### Seuraura

Karjalainen on Hämeenlinnan Pallokerhon kasvatti. Hän toimi kaudella 2010–2011 seuran C-nuorten kapteenina. Kaudella 2011–2012 Karjalainen toimi HPK:n B-nuorten varakapteenina. Kaudella 2012–2013 hän nousi joukkueen kapteeniksi ja oli HPK:n paras syöttäjä ja neljänneksi paras pistemies tehoilla 6+31=37.

Kaudella 2015–2016 Karjalainen nousi HPK:n SM-liigajoukkueeseen vakiokokoonpanon lähtijöiden ja loukkaantumisten myötä. Hän teki liigadebyyttinsä runkosarjan viidenneksi viimeisellä kierroksella 2. maaliskuuta 2016 Espoo Bluesia vastaan. Karjalainen merkittiin kolmella täydellä ketjulla otteluun lähteneen HPK:n ylimääräiseen ketjuun yhdessä Teemu Kaislehdon kanssa. Hän sai ottelussa jääaikaa 10.19 minuuttia. Karjalainen pelasi kauden aikana kaikkiaan neljä SM-liigaottelua ilman tehopisteitä.

Kaudeksi 2016–2017 Karjalainen siirtyi vuoden mittaisella sopimuksella Suomi-sarjajoukkue Forssan Palloseuraan. Hän nousi joukkueen varakapteeniksi. Karjalaisen ensimmäinen kokonainen kausi miesten peleissä toi 31 runkosarjaottelussa tehot 9+23=32 ja yhdessä playoff-ottelussa yhden maalin. Kaudella 2017–2018 hän oli tehoilla 10+24=34 FPS:n toiseksi paras pistemies Jyri Waajakosken jälkeen. Karjalainen valittiin Suomi-sarjan tammikuun kuukauden pelaajaksi. Kaudeksi 2018–2019 hän siirtyi jatkamaan Suomi-sarjauraansa vuoden mittaisella sopimuksella JHT Kalajokeen.

Karjalainen teki kaudeksi 2019–2020 sopimuksen FPS:n kanssa, mutta hänen sopimuksensa purettiin kuitenkin yhteisymmärryksessä ennen ensimmäistäkään ottelua, kun Karjalaisen harjoitteleminen ei ollut mahdollista työkiireiden vuoksi. Hän ei pelannut koko kauden aikana ja päätti jo lopettaa koko pelaajauransa. Lokakuussa 2020 Karjalainen palasi kuitenkin try-outille Mestikseen nostettuun FPS:ään, kun joukkue tarvitsi leveyttä sentteriosastolleen Olli Maansaaren jouduttua loppukaudeksi sivuun. Hän sai koejaksonsa päätteeksi loppukauden 2020–2021 kattavan jatkosopimuksen.

### Maajoukkueura

Karjalainen on ollut Suomen alle 17-vuotiaiden maajoukkueen mukana.

Muuta
-----

Karjalainen valmistui ylioppilaaksi Hämeenlinnan lyseon lukiosta keväällä 2014.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | HPK | A-SM | 1 | 1 | 0 | 1 | 0 | – | – | – | – | – |
| 2013–2014 | HPK | A-SM | 27 | 6 | 17 | 23 | 4 | 3 | 0 | 0 | 0 | 0 |
| 2014–2015 | HPK | A-SM | 10 | 0 | 11 | 11 | 2 | – | – | – | – | – |
| 2015–2016 | HPK | A-SM | 27 | 6 | 15 | 21 | 2 | 3 | 0 | 1 | 1 | 2 |
|  | HPK | SM-liiga | 4 | 0 | 0 | 0 | 0 | – | – | – | – | – |
| 2016–2017 | FPS | Suomi-sarja | 31 | 9 | 23 | 32 | 2 | 1 | 1 | 0 | 1 | 0 |
| 2017–2018 | JHT | Suomi-sarja | 26 | 10 | 24 | 34 | 0 | 1 | 0 | 0 | 0 | 0 |
| 2018–2019 | JHT | Suomi-sarja | 26 | 15 | 13 | 28 | 4 | 5 | 1 | 2 | 3 | 0 |
| 2019–2020 | ei pelannut |  |  |  |  |  |  |  |  |  |  |  |
| 2020–2021 | FPS | Mestis | 14 | 6 | 3 | 9 | 2 | – | – | – | – | – |
| 1 kausi | yhteensä | SM-liiga | 4 | 0 | 0 | 0 | 0 | – | – | – | – | – |
| 1 kausi | yhteensä | Mestis | 14 | 6 | 3 | 9 | 2 | – | – | – | – | – |
| 3 kautta | yhteensä | Suomi-sarja | 83 | 34 | 60 | 94 | 6 | 7 | 2 | 2 | 4 | 0 |

Lähteet
-------

* Teemu Karjalainen The Internet Hockey Databasessa (englanniksi)
* Teemu Karjalainen Eurohockey-sivustolla (englanniksi)
* Teemu Karjalainen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Teemu Karjalainen *Elite Prospects*. Everysport Media Group AB.  (englanniksi)
2. ↑  Elite Prospects - HPK U18 *eliteprospects.com*. Everysport Media Group AB. Viitattu 15.10.2020. (englanniksi)
3. ↑  Kokoonpanot *liiga.fi*.  2.3.2016. Jääkiekon SM-liiga Oy. Viitattu 15.10.2020.
4. ↑  Ottelutilastot *liiga.fi*.  2.3.2016. Jääkiekon SM-liiga Oy. Viitattu 2.3.2016.
5. ↑  Forssan Palloseura Twitterissä *twitter.com*.  15.6.2016. Forssan Palloseura r.y. Viitattu 22.5.2018.
6. ↑  Elite Prospects - FPS *eliteprospects.com*. Everysport Media Group AB. Viitattu 15.10.2020. (englanniksi)
7. ↑  Kaksi pelaajaa Forssasta JHT:n paitoihin! *facebook.com*.  22.5.2018. JHT Kalajoki Ry. Viitattu 22.5.2018.
8. ↑  Teemu Karjalainen try-outille FPS:aan *forssanpalloseura.fi*.  14.10.2020. Forssan Palloseura r.y. Viitattu 15.10.2020.
9. ↑  FPS valmiina jatkamaan kautta *forssanpalloseura.fi*.  9.2.2021. Forssan Palloseura r.y. Viitattu 29.3.2021.
10. ↑  Kevään ylioppilaiden nimet julki tänään *hameensanomat.fi*.  16.5.2014. Hämeen Sanomat Oy. Viitattu 15.10.2020.